
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

Bucureşti, 02.06.2005

şi problemele minorităţilor naţionale 


Nr. PLx.194/2005



Către,



Biroul permanent al Camerei Deputaţilor



Vă înaintăm, alăturat, RAPORTUL asupra propunerii legislative privind libertatea religioasă în România, cu care Comisia noastră a fost sesizată, spre dezbatere în fond, cu adresa nr.Pl-x.194/2005 din 23 mai 2005.




În raport de obiectul şi conţinutul său, propunerea legislativă face parte din categoria legilor organice.


PREŞEDINTE,

Deputat

Nicolae Păun

PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 
         Bucureşti, 2 iunie 2005

şi problemele minorităţilor naţionale 

         Nr.Pl-x. 194/2005

RAPORT

asupra propunerii legislative privind libertatea religioasă în România

Cu adresa nr.Pl-x.194/ 23 mai 2005, Comisia pentru drepturile omului, culte şi problemele minorităţilor naţionale a fost sesizată pentru dezbatere în fond, în conformitate cu prevederile  art.89 din Regulamentul Camerei Deputaţilor, republicat, cu propunerea legislativă privind libertatea religioasă în România, înregistrată cu nr.25/642/24 mai 2005. 

Propunerea legislativă are ca obiect de reglementare libertatea religioasă în România. 

                În raport cu obiectul de reglementare, proiectul de lege face parte din categoria legilor organice şi urmează a fi adoptat potrivit prevederilor  art.76 alin.(1) din Constituţia României, republicată.

        

      Iniţiatorul, dl senator Răzvan Theodorescu, deşi a fost anunţat nu a fost prezent la şedinţa comisiei.

La lucrările comisiei au participat 11 deputaţi din totalul de 14 membri ai comisiei.

                În calitate de primă Cameră sesizată, Senatul, în şedinţa din  19 mai 2005 a respins propunerea legislativă.

                                Guvernul, prin punctul de vedere trimis preşedintelui Senatului, nu susţine această propunere legislativă.

               Consiliul Legislativ, cu avizul nr. 121 din 18.02.2005 a avizat favorabil  propunerea legislativă.

                Propunerea legislativă a primit aviz negativ de la:

· Comisia pentru egalitate de şanse între femei şi bărbaţi – aviz nr.45/156/31 mai 2005;

· Comisia pentru învăţământ, ştiinţă, tineret şi sport – aviz nr.29/132/25 mai 2005;

· Comisia pentru buget, finanţe şi bănci – aviz nr.240/2005.

              Comisia juridică, de disciplină şi imunităţi, cu avizul nr.31/407/01.06.2005 a avizat favorabil propunerea legislativă.

  Potrivit prevederilor art. 75 din Constituţia României, republicată, şi ale art.86 alin (3) din Regulamentul Camerei Deputaţilor, republicat, competenţa decizională, în cazul prezentei propuneri legislative, aparţine  Camerei Deputaţilor.



  În conformitate cu prevederile art. 60 din Regulamentul Camerei Deputaţilor, în  şedinţa din 1 iunie 2005, membrii comisiei au examinat propunerea legislativă, expunerea de motive, avizul Consiliului legislativ, avizele comisiilor permanente şi punctul de vedere al Guvernului.


  Cu ocazia examinării şi a opiniilor exprimate, membrii comisiei au constatat că propunerea legislativă nu precizează cu claritate principiile generale ale materiei, referindu-se mai mult la regimul juridic al cultelor religioase şi mai puţin la libertatea religioasă, potrivit obiectului său de reglementare. De asemenea, noţiunile de bază sunt definite necorespunzător, textul nu are o redactare unitară, iar unele prevederi sunt în contradicţie cu reglementările în vigoare în materia dreptului muncii, a protecţiei şi promovării drepturilor copilului, învăţământului, legislaţiei fiscale, etc.   

  În urma dezbaterilor, au hotărât, cu unanimitate de voturi, să propună plenului Camerei Deputaţilor respingerea propunerii legislative.

PREŞEDINTE, 






SECRETAR,

 Nicolae Păun 





        Ştefan Tcaciuc

Întocmit:

Consilier Onesia Babeş

